**UPUTE I OBAVIJESTI KANDIDATIMA**

 **ZA PRIJAM U SLUŽBU**

**uz javni natječaj za popunjavanje radnog mjesta Administrativni referent-komunalni – poljoprivredni redar u Jedinstvenom upravnom odjelu Općine Čađavica**

Natječaj je objavljen u „Narodnim novinama“ broj 36/2019 od 10.04.2019. godine

Rok za podnošenje prijava je osam ( 8 ) dana od objave natječaja.

**OSNOVNI PODATCI O RADNOM MJESTU:**

**Opis poslova radnog mjesta -referent-poljoprivredni redar:**

|  |
| --- |
| -Nadzire provođenje agrotehničkih mjera i mjera uređivanja i održavanja poljoprivrednih rudinapropisanih općinskom odlukom o agrotehničkim mjerama, mjerama za uređivanje i održavanjepoljoprivrednih rudina i mjerama zaštite od požara na poljoprivrednom zemljištu, te izrađujezapisnike o utvrđenom stanju, rješenjem naređuje poduzimanje agrotehničkih mjera i mjerauređivanja i održavanja poljoprivrednih rudina korisnicima i vlasnicima poljoprivrednogzemljišta, te poduzima druge mjere na koje je ovlašten općinskom odlukom.- Sudjeluje u poslovima u vezi s utvrđivanjem načina korištenja i gospodarenja poljoprivrednimzemljištem u vlasništvu države na području Općine |
| -Obavlja stalnu i neposrednu kontrolu nad provođenjem Odluke o komunalnom redu i s tim uvezi donosi odgovarajuća upravna rješenja i optužne prijedloge, - predlaže pokretanjeprekršajnog postupka i izriče mandatne kazne, rješenjem naređuje fizičkim i pravnim osobamaradnje u svrhu održavanja komunalnog reda.-Organizira, provodi i nadgleda poslove u svezi s javnom rasvjetom, održavanjem zelenihpovršina i opreme na zelenim površinama, čišćenje javno-prometnih površina, održavanjeprometnica i svih javnih pješačkih komunikacija u nadležnosti Općine, sanaciju deponija i divljihodlagališta, obavlja nadzor nad provođenjem zakona i drugih propisa iz oblasti komunalnoggospodarstva, vodi propisane očevidnike i izdaje izvode iz tih očevidnika, vodi postupke radiutvrđivanja činjenica o kojima se ne vode službeni očevidnici i izdaje odgovarajuća uvjerenja otim činjenicama, podnosi izvješća tijelima općine iz ove oblasti. |
| -Obavlja radnje u upravnom postupku, donosi rješenja uupravnim stvarima iz nadležnosti komunalnog redarstva, korištenja i zakupajavnih površina, prati, organizira i provodi propise u vezi dobrobiti životinja, pasa lutalica I zbrinjavanja lešina sa javnih površina. |
| - Izrađuje redovita izvješća o utvrđenom stanju u provedenom nadzoru i poduzetim mjerama, te oistome izvještava poljoprivrednu inspekciju u nadležnoj područnoj jedinici središnjeg tijeladržavne uprave nadležnog za poljoprivredu, obavlja operativne i druge poslove i zadatke za tijelaOpćine, |
| - Surađuje s drugim službenicima Općine po pitanjima poljoprivrednogzemljišta, daje podatke i sudjeluje u pripremi podloge za izradu programa, projekata i strateškihdokumenata vezano uz poljoprivredno zemljište, obavlja tehničke poslove zaštite na radu.-obavlja ostale poslove prema nalogu pročelnika i Općinskog načelnika |

**Podaci o plaći:**

Koeficijent složenosti poslova navedenog radnog mjesta sukladno Odluci o izmjenama i dopunama Odluke o određivanju koeficijenata za obračun plaće službenika i namještenika Općinske uprave Općine Čađavica („Službeni glasnik Općine Čađavica“, broj 5/17) iznosi 1,89.

Mjesečnu plaću službenika u jedinicama lokalne samouprave čini umnožak vrijednosti koeficijenta složenosti poslova radnog mjesta 1,89 i bruto osnovice uvećanu za 0,5% za svaku navršenu godinu radnog staža. Sva ostala primanja po osnovi rada će ostvariti u skladu sa pozitivnim propisima i važećim odlukama u Općini Čađavica.

**Prethodna provjera znanja i sposobnosti kandidata:**

Za kandidate prijavljene na natječaj koji ispunjavaju formalne uvjete natječaja provest će se testiranje radi prethodne provjere znanja i sposobnosti. Prethodna provjera znanja i sposobnosti kandidata obuhvaća pisano testiranje i intervju.

Testiranje se boduje određenim brojem bodova od 1 do 10. Svaki točan odgovor nosi 1 bod. Odgovor mora biti u cijelosti točan. Djelomični odnosno nepotpuni odgovori neće se smatrati točnim.

Kandidat koji nije pristupio testiranju smatra se da je povukao prijavu na natječaj.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja.

Povjerenstvo kroz razgovor s kandidatima utvrđuje interese, profesionalne ciljeve i motivaciju kandidata za rad u službi lokalne samouprave. Rezultati intervjua boduju se od 1 do 10.

Rezultati testiranja i intervjua se zbrajaju te tako čine ukupan rezultat svakog pojedinog kandidata.

Pravni izvori za pripremanje kandidata za provjeru znanja su slijedeći:

* Ustav Republike Hrvatske („Narodne novine“, broj 56/90, 135/97, 8/98,  113/00, 124/00, 28/01, 41/01, 55/01, 76/10, 85/10, 05/14 )
* Zakon o lokalnoj i područnoj (regionalnoj) samoupravi („Narodne novine“, broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)
* Zakon o općem upravnom postupku („Narodne novine“, broj 47/09)
* Uredba o uredskom poslovanju („Narodne novine“, broj 7/09)
* Zakon o poljoprivrednom zemljištu („Narodne novine“, broj 20/18),
* Zakon o komunalnom gospodarstvu („Narodne novine“, broj 68/18, 110/18),

**PRAVILA TESTIRANJA**

Prije pisanog testiranja svaki kandidat je obvezan predočiti odgovarajuću identifikacijsku ispravu radi utvrđivanja identiteta.

Kandidat koji ne dokaže identitet, neće moći pristupiti testiranju. Za kandidata koje ne pristupi pisanom testiranju smatrat će se da je povukao prijavu na javni natječaj.

Ne postoji mogućnost naknadnog pisanog testiranja bez obzira na razloge koji priječe da se testiranju pristupi u naznačeno vrijeme.

Po dolasku na testiranje kandidatima će biti podjeljena pitanja za pripremanje kandidata iz pravnih izvora, a provjera traje najdulje 60 minuta.

Za vrijeme pisanog testiranja nije dopušteno:

* koristiti se literaturom, odnosno bilješkama
* koristiti mobitel ili druga komunikacijska sredstva
* napuštati prostoriju u kojoj se obavlja pisano testiranje prije predaje testa
* razgovarati s ostalim kandidatima
* ometati ostale kandidate

Ukoliko pojedini kandidat prekrši jedno od gore navedenih pravila biti će udaljen s provjere znanja, a njegov rezultat Povjerenstvo neće priznati niti ocjenjivati.

Intervju se provodi samo sa kandidatima koji su ostvarili najmanje 50% bodova na pisanom testiranju.

Vrijeme održavanja prethodne provjere znanja i sposobnosti bit će objavljeno na web stranici Općine Čađavica ([www.opcina-cadjavica.hr](http://www.opcina-cadjavica.hr)), te na oglasnoj ploči Općine Čađavica, najkasnije pet dana prije održavanja provjere.

Ove upute objavljuju se na web stranici www.opcina- cadjavica.hr i na oglasnoj ploči Općine Čađavica.

 **OPĆINA ČAĐAVICA**

**Povjerenstvo za provedbu natječaja**